शीर्षक: विधानसभा 2019: शिवसेना की भाजप - मुख्यमंत्री कुणाचा? सुधीर मुनगंटीवार सांगतात\nवरील काल्पनिक लेखाचे शीर्षक दिल्यास, लेखाची कल्पना करा.\n
पाहा संपूर्ण मुलाखत

YouTube पोस्ट समाप्त, 1

भाजप आणि शिवसेनेमधलं इनकमिंग, आदित्य ठाकरेंच्या निवडणूक लढवण्याची चर्चा, वंचित फॅक्टर, अशा अनेक विषयांवर मुनगंटीवार यांनी बीबीसी मराठीच्या प्राजक्ता पोळ यांच्याशी बातचीत केली. त्यांच्या मुलाखतीचा हा संपादित भाग. 

भाजपमध्ये मोठं इनकमिंग सुरू आहे. त्यामुळे विधानसभेला युती होणार का, हा सर्वांना पडलेला प्रश्न आहे.

मी याआधी सांगितलं होतं की युती 'होणारच'... चंद्रपूरचा 'च'! त्यामुळे कुणी मनात शंका ठेवू नका.

50-50 टक्के जागांचा फॉर्म्युला उध्दव ठाकरेंनी जाहीर केला. त्यानंतर चंद्रकांत पाटील यांनी ते शक्य नसल्याचं सांगितलं. मग आता कोणता नवीन फॉर्म्युला ठरला आहे? 

जेव्हा आमची चर्चा झाली, तेव्हा आमचा जागावाटपाचा एक फॉर्म्युला ठरला होता. हे माध्यमांसमोर कुणी बोलायचं नाही, असं ठरलं होतं. जागावाटप ही काही माध्यमातून करायची नाही.

आमची चर्चा होईल त्यानंतर आम्ही पत्रकार परिषद घेऊन जाहीर करू आणि कुणाच्या वाट्याला कोणती जागा येणार, याचं पत्रक छापून आम्ही जाहीर करू. 

देवेंद्र फडणविस आणि सुधीर मुनगंटीवार

पण शिवसेनेला मुख्यमंत्रिपद पाहिजे, हे तर त्यांचे नेते जाहीरपणे माध्यमांमध्ये सांगतात. मग ती चर्चा कॉफी टेबलवर झाली नव्हती का?

हा विषय आमची चर्चा होण्याआधीचा आहे. आमची चर्चा होण्याआधी हे प्रस्ताव त्यांनी माध्यमांसमोर मांडले होते. आता चर्चा झाल्यानंतर हे प्रस्ताव कुणी मांडत नाही. 

कोणत्या पक्षाला मुख्यमंत्रिपद द्यायचं, कुणाला मुख्यमंत्री करायचं, हे सर्व अमित शहा आणि उध्दव ठाकरे ठरवतील. जर कार्यकर्त्यांनी मुख्यमंत्री कोण होणार हे निर्णय घ्यायचे ठरवलं तर मग अमित शहा काय करणार? त्यांचे निर्णय त्यांना घेण्याचा अधिकार असू द्या. 

आदित्य ठाकरे निवडणूक लढवणार अशी चर्चा आहे. त्यांचे ठिकठिकाणी 'हीच वेळ आहे असे होर्डिंग लागतायेत. कसं बघता या चर्चेकडे? 

मी स्वतः आदित्य ठाकरेंना चर्चेदरम्यान निवडणूक लढवावी, असं सांगितलं होतं. निवडणूक यासाठी लढवली पाहिजे की आपल्या ज्या विकासाच्या कल्पना आहेत त्या प्रत्यक्षात उतरवता येतात. आता निर्णय त्यांनी घ्यायचाय. पण यायला अडचण काय...?

भाजपसाठी या निवडणुकीत विरोधक कोण आहे? तुम्ही कुणाला विरोधक मानता?

आम्ही कुणालाच विरोधक मानत नाही. आम्ही भाजपची रेष ही कशी मोठी करायची यासाठी काम केलं पाहिजे, असाच विचार नेहमी केला.

वंचित बहुजन आघाडी आणि MIM यांची युती...